|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ & ΘΡΗΣΚΕΥΜΑΤΩΝ****Περιφερειακή Διεύθυνση Α/βάθμιας & Β/βάθμιας Εκπαίδευσης Ιονίων Νήσων****Δ/νση Β/βάθμιας Εκπ. Ν. Κέρκυρας****1ο Γενικό Λύκειο Κέρκυρας****Σπ. Ξύνδα 4, 49100 Κέρκυρα, Τηλ. 2661039827, fax: 2661042959****Email: mail@1lyk-kerkyr.ker.sch.gr**  | **Κέρκυρα: 15-10-2018** **Αρ. Πρωτ. : 769****Προς: Διεύθυνση Δευτεροβάθμιας Εκπαίδευσης Κέρκυρας** **Ανάρτηση στην Ιστοσελίδα** **Κοιν:** **Ενδιαφερόμενοι Γονείς** |

**ΘΕΜΑ**: Προκήρυξη - πρόσκληση εκδήλωσης ενδιαφέροντος ταξιδιωτικών γραφείων για κατάθεση προσφορών εκπαιδευτικής εκδρομής μαθητών του Λυκείου στη Γερμανία - Ολλανδία.

 Με βάση την Υ. Α. 33120/ΓΔ4/28-02-2017, ΦΕΚ 681/06-03-2017 τ.Β’ του Υπουργείου Παιδείας, το σχολείο προσκαλεί τα ενδιαφερόμενα ταξιδιωτικά γραφεία να καταθέσουν **εγγράφως κλειστές προσφορές** (δεν προβλέπεται η κατάθεση προσφορών με τηλεομοιοτυπία ή διαδικτυακά και κάθε προσφορά με αυτόν τον τρόπο δεν θα γίνει δεκτή σύμφωνα με την εγκύκλιο 190919/Δ2/25-11-2014 του ΥΠΠΑΙ) στο Γραφείο της Διεύθυνσης του Σχολείου μας **μέχρι την Πέμπτη 25-10-2018 και ώρα 13.00΄**.

 **Προδιαγραφές εκδρομής**

Προορισμός: **Γερμανία ESA-EAC (Κολωνία) & Ολλανδία ESA-ESTEC (Noordwijk)**

1. Ημερομηνία αναχώρησης από Κέρκυρα: **Δευτέρα 08/04/2019**
2. Ημερομηνία επιστροφής στην Κέρκυρα: **Κυριακή 14/04/2019**
3. Ημερήσιο πρόγραμμα:

***Δευτέρα 8 Απριλίου 2019***

Αναχώρηση από Κέρκυρα για Γερμανία

***Τρίτη 9 Απριλίου 2019***

Επισκέψεις στην Κολωνία

***Τετάρτη 10 Απριλίου 2019***

Εκπαιδευτικό Πρόγραμμα στην ESA - EAC στην Κολωνία

***Πέμπτη 11 Απριλίου 2019***

Αναχώρηση από Κολωνία για Άμστερνταμ

***Παρασκευή 12 Απριλίου 2019***

Εκπαιδευτικό Πρόγραμμα στην ESA - ESTEC στο Noordwijk

***Σάββατο 13 Απριλίου 2019***

Επίσκεψη στο Άμστερνταμ

***Κυριακή 14 Απριλίου 2019***

Αναχώρηση αεροπορικώς για Κέρκυρα.

*Σημαντικές παρατηρήσεις για το παραπάνω πρόγραμμα.*

*Α. Η διαμονή να είναι σε ξενοδοχείο της Κολωνίας και του Άμστερνταμ.*

*Β. Σε περίπτωση αδυναμίας εύρεσης πτήσεων τις συγκεκριμένες ημερομηνίες η εκδρομή μπορεί να πραγματοποιηθεί από Κυριακή 7 Απριλίου 2019 έως Σάββατο 13 Απριλίου 2019.*

*Γ. Ο χρόνος που προκύπτει ελεύθερος θα συμπληρωθεί με εκπαιδευτικές επισκέψεις στην ευρύτερη περιοχή.*

1. Προβλεπόμενος αριθμός μαθητών: 41 (σαράντα ένας)
2. Αριθμός συνοδών καθηγητών: 04 (τέσσερις)
3. Σύνολο συμμετεχόντων: 45 (σαράντα πέντε)
4. Μεταφορικό μέσο: Αεροπλάνο – Λεωφορείο, διαθέσιμο για όλες τις μετακινήσεις όλες τις μέρες της εκδρομής στο εξωτερικό.
5. Σημείο αναχώρησης - επιστροφής εκδρομής**:** Κέρκυρα
6. Ξενοδοχείο τουλάχιστον τριών αστέρων, με πρωινό και δείπνο με διαμονή σε τρίκλινα, τετράκλινα για τους μαθητές και μονόκλινα για τους συνοδούς. Κάθε ξενοδοχείο πρέπει να βρίσκεται εντός της πόλης, όσο το δυνατόν πλησιέστερα στο κέντρο και να έχει απαραίτητα είσοδο ελεγχόμενη από το προσωπικό του για τη βέλτιστη ασφάλεια των μαθητών.
7. Όλα τα ξενοδοχεία πρέπει να προσφέρουν πλούσιο πρωινό μέσα στην τιμή.
8. **Τρόπος πληρωμής:** Στο ταξιδιωτικό γραφείο που θα επιλεγεί θα καταβληθεί το 30 % του συνολικού κόστους της εκδρομής επτά (7) ημέρες μετά την επιλογή του. Το υπόλοιπο 70% θα καταβληθεί δέκα ημέρες (10) ημέρες πριν την αναχώρηση και αφού επιδειχθούν και κατατεθούν στη διεύθυνση του σχολείου όλα τα απαραίτητα παραστατικά που αφορούν στην επιβεβαίωση των κρατήσεων στα ξενοδοχεία, με τους όρους και συμφωνίες της παρούσας, καθώς και με την αντίστοιχη επιβεβαίωση της εξόφλησης των αεροπορικών εισιτηρίων.
9. Σε περίπτωση που η αεροπορική εταιρία προβλέπει τη δωρεάν μεταφορά μόνο μιας χειραποσκευής να μας υποδείξετε τον περιορισμό της. Επιπλέον παρακαλείστε να μας δώσετε προσφορά για μεγαλύτερη αποσκευή, πέραν της χειραποσκευής.

 **Στην προσφορά θα πρέπει υποχρεωτικά να συμπεριλαμβάνονται και να αναγράφονται :**

1. Το συνολικό κόστος της πραγματοποίησης της εκδρομής καθώς και η οικονομική επιβάρυνση ανά μαθητή με την προϋπόθεση συμμετοχής του προβλεπόμενου αριθμού μαθητών. Ο ΦΠΑ και όλα οι φόροι αεροδρομίων να έχουν ήδη συμπεριληφθεί.

Να διευκρινίζεται μέχρι ποιο αριθμό μπορεί να μειωθεί ο αριθμός συμμετεχόντων και να μην μεταβληθεί το κόστος ανά άτομο (εξυπακούεται αντίστοιχη μείωση στο συνολικό κόστος).

1. Η ονομασία, η διεύθυνση του κάθε ξενοδοχείου και η κατηγορία του **(ρητή αναφορά).**
2. Η αεροπορική εταιρεία και ο αριθμός πτήσης.
3. Η ασφαλιστική εταιρεία στην οποία είναι ασφαλισμένο το λεωφορείο και η οποία παρέχει ασφαλιστική κάλυψη στους επιβαίνοντες σε περίπτωση ατυχήματος
4. Υποχρεωτική ασφάλιση ευθύνης διοργανωτή σύμφωνα με την κείμενη νομοθεσία.
5. Υπεύθυνη δήλωση ότι το ταξιδιωτικό γραφείο διαθέτει ειδικό σήμα λειτουργίας, το οποίο βρίσκεται σε ισχύ.
6. Υπεύθυνη δήλωση ότι η προσφερόμενη τιμή είναι τελική και σε αυτή συμπεριλαμβάνεται οποιοσδήποτε φόρος, τέλος και κρατήσεις κάθε είδους, καθώς και η δυνατότητα επίσκεψης κάθε πόλης, ακόμη και του κέντρου της με το λεωφορείο αν απαιτηθεί, που στο πρόγραμμα της παρούσας πρόσκλησης αναφέρονται.
7. Να γίνει ακριβής αναφορά για περίπτωση καταβολής επιπλέον χρημάτων από τους συμμετέχοντες για τέλη στα ξενοδοχεία ή άλλες κρυφές χρεώσεις που μπορούν να υπάρξουν.
8. Προσδιορισμός των ακυρωτικών τελών κατ’ άτομο, ανάλογα με την χρονική στιγμή που θα προκύψει ακύρωση συμμετοχής μαθητή καθώς και επιβάρυνση νέου συμμετέχοντα στην ακυρωμένη θέση.
9. Να δοθεί επίσης ξεχωριστά τιμή για χρήση ξεναγού.

Το σχολείο θα επιλέξει τη συμφερότερη προσφορά σύμφωνα με το άρθρο 14 - παρ. 2 της αναφερομένης στην αρχή της προκήρυξης εγκυκλίου**.**

**ΠΡΟΣΟΧΗ: Η μη τήρηση ενός των προαναφερομένων όρων ακυρώνει την προσφορά.**

 Το άνοιγμα των προσφορών και η επιλογή του ταξιδιωτικού γραφείου θα γίνει στο σχολείο την Παρασκευή 26-10-2018.

 Ο Διευθυντής

Δημήτρης K. Σκορδίλης PhD